English: Well, diolch yn fawr Russell. I must say, in terms of the vaccine passport, we will, like everything else, keep all the options on the table. I think it would be irresponsible for us, particularly when we see the rates on the continent go through the roof, not to keep everything on the table. So, that option will continue to be on the table. We continue our discussions with the sector. It is true that we're having mixed messages, if I'm honest, from the sector. Some clearly are less enthusiastic about the prospect of vaccine passports, but many, many others are saying, 'Look, if this is what it will take to keep us open over Christmas, then we'll welcome it.' So, they prefer the security of knowing what the situation is likely to be, and keeping it open is really what they are really focused on. I think, in terms of the continent, it's clear that the delta variant is hitting them much later than it hit us. So, we know that there's a 70 per cent advantage of the delta variant over the alpha variant, which is why it is really becoming far more transmissible now on the continent. And there's plenty of evidence to demonstrate that indoor places, where lots of people congregate, we are more likely to see the spread of the virus. So, there's plenty of evidence to support that case. And, so, that's what we're keeping our eye on. We don't have any plans for compulsory vaccinations. We're very proud of the fact that the Welsh public have responded really positively to the vaccination programme. We've got 91 per cent of people over the age of 16 who've had the first vaccination; 86 per cent of people over 16 have had the second dose. And I think we've got to bear this in mind constantly. When we keep on worrying about the situation in relation to a COVID pass - 86 per cent of the public have had their vaccination, both vaccinations. It's the minority that's making a lot of noise here, and I do think that we need to be very careful that we're listening not just to the voices of the minority, but we are protecting the majority who've come with us on this journey, who see it and understand their responsibility to their fellow human beings. And I think it's really important that we don't lose sight of that. The vaccination plan in Wales, in terms of the booster, it's not a free for all, no; we are doing a very comprehensive programme where we're calling people in an order, where we're following the same order as we did with the first vaccination. Obviously, with Pfizer it's more complicated because people have to wait for 15 minutes after they've had their vaccination. So, it is a more sophisticated and more difficult programme. And, obviously, we have lots of different vaccination programmes that we're undertaking at the same time here. It's a very, very complex mix that we're trying to service at the moment. And, of course, we're more than aware of the pressure on the NHS at the moment, and that's why we do have, in particular, when it comes to emergency services - we've put an extra £25 million into emergency care. We are developing these urgent primary care centres; we're completing the 111 call centres; we are developing more same-day emergency care centres to avoid admission into hospitals; and we're implementing far more discharge to assess. So, all of those things are being undertaken with our six goals programme, and, of course, on top of that, we've brought the army in to help us out with the ambulance service, and we are really focused on the fragility of our care service.
Welsh: Wel, diolch yn fawr Russell. Mae'n rhaid i mi ddweud, o ran y pasbort brechlynnau, y byddwn ni, fel ym mhopeth arall, yn cadw'r holl ddewisiadau ar y bwrdd. Rwyf i o'r farn y byddai hi'n anghyfrifol i ni, yn enwedig pan welwn ni'r cyfraddau ar y cyfandir yn llamu, beidio â chadw pob dewis ar y bwrdd. Felly, fe fydd y dewis hwnnw'n parhau i fod ar y bwrdd. Rydym ni'n parhau â'n trafodaethau ni gyda'r sector. Mae hi'n wir ein bod ni'n clywed negeseuon cymysg, a dweud y gwir yn onest, oddi wrth y sector. Mae hi'n amlwg bod rhai'n llai brwdfrydig ynglŷn â'r posibilrwydd o basbortau brechlynnau, ond mae llawer o bobl eraill yn dweud, 'Edrychwch, os dyna'r hyn y bydd hi'n ei gymryd i'n cadw ni ar agor dros y Nadolig, yna fe fyddwn ni'n croesawu hynny.' Felly, mae hi'n well ganddyn nhw fod â sicrwydd o wybod beth yw'r sefyllfa debygol, a chadw yn agored yw'r hyn y maen nhw'n canolbwyntio arno'n wirioneddol. Yn fy marn i, ynglŷn â'r sefyllfa ar y cyfandir, ei bod hi'n amlwg bod amrywiolyn delta yn eu taro nhw'n llawer hwyrach nag y trawyd ni ag ef. Felly, fe wyddom ni fod mantais o 70 y cant gan amrywiolyn delta dros amrywiolyn alpha, a dyna pam mae'n mynd yn llawer mwy trosglwyddadwy nawr ar y cyfandir, mewn gwirionedd. Ac mae yna ddigon o dystiolaeth i ddangos bod cyrchfannau dan do, lle mae llawer o bobl yn ymgynnull, yn fwy tebygol o weld ymlediad y feirws. Felly, mae yna ddigon o dystiolaeth i gefnogi'r achos hwn. Ac, felly, dyna'r hyn yr ydym ni'n cadw ein llygaid ni arno. Nid oes gennym ni unrhyw gynlluniau i fod â brechiadau gorfodol. Rydym ni'n falch iawn o'r ffaith bod y cyhoedd yng Nghymru wedi ymateb yn gadarnhaol iawn i'r rhaglen frechu. Mae 91 y cant o bobl dros 16 oed yma wedi cael y brechiad cyntaf; mae 86 y cant o bobl dros 16 oed wedi cael yr ail ddos. Ac rwy'n credu ei bod hi'n rhaid i ni gadw hyn mewn cof trwy'r amser. Pan fyddwn ni'n poeni o hyd am y sefyllfa o ran y pàs COVID - mae 86 y cant o'r cyhoedd wedi cael eu brechu, gyda'r ddau frechiad. Y lleiafrif sy'n gwneud llawer o sŵn yn hyn o beth, ac rwy'n credu bod angen i ni fod yn ofalus iawn ein bod ni'n gwrando nid yn unig ar leisiau'r lleiafrif, ond ein bod ni'n diogelu'r mwyafrif sydd wedi cerdded gyda ni ar y daith hon, sy'n deall y sefyllfa ac yn amgyffred eu cyfrifoldeb nhw i bobl eraill. Ac rwyf i o'r farn ei bod hi'n bwysig iawn nad ydym ni'n colli golwg ar hynny. Nid ysgarmes yw'r cynllun brechu yng Nghymru, o ran y brechiadau atgyfnerthu, nage ddim; rydym ni'n gweithredu rhaglen gynhwysfawr iawn ac rydym ni'n galw pobl yn eu trefn, rydym ni'n dilyn yr un drefn gyda'r rhaglen hon ag a wnaethom ni gyda'r brechiadau cyntaf. Yn amlwg, gyda brechlyn Pfizer y mae hi'n fwy cymhleth oherwydd mae'n rhaid i bobl aros am 15 munud ar ôl iddyn nhw gael eu brechu. Felly, mae hon yn rhaglen fwy cymhleth ac anodd. Ac, yn amlwg, mae gennym ni lawer o wahanol raglenni brechu yr ydym ni'n ymgymryd â nhw yn gydamserol hefyd. Mae hon yn gymysgedd gymhleth iawn, iawn yr ydym ni'n ceisio ei gweini hi ar hyn o bryd. Ac, wrth gwrs, rydym ni'n fwy nag ymwybodol o'r pwysau sydd ar y GIG ar hyn o bryd, a dyna pam rydym ni, yn arbennig, o ran gwasanaethau brys - rydym ni wedi rhoi £25 miliwn ychwanegol mewn gofal brys. Rydym ni'n datblygu'r canolfannau gofal sylfaenol brys hyn; rydym ni'n gorffen sefydlu 111 o ganolfannau galwadau; rydym ni'n datblygu mwy o ganolfannau Gofal Brys ar yr Un Diwrnod i osgoi mynediadau i ysbytai; ac rydym ni'n gweithredu llawer mwy o ryddhau i asesu. Felly, mae'r holl bethau hynny'n cael eu gwneud gyda'n rhaglen chwe nod, ac, wrth gwrs, at hynny, rydym ni wedi dod â'r fyddin i mewn i'n helpu ni gyda'r gwasanaeth ambiwlans, ac rydym ni'n canolbwyntio yn wirioneddol ar fregusrwydd ein gwasanaeth gofal ni.